rejauldu/bengali-wikipedia huggingface dataset:
২০১৮–১৯ উয়েফা ইউরোপা লিগ উয়েফা কর্তৃক আয়োজিত ইউরোপীয় দলগুলোর ফুটবল প্রতিযোগিতার ৪৮তম আসর এবং উয়েফা কাপ হতে উয়েফা ইউরোপা লিগে নামে পরিবর্তন করার পর ১০ম আসর ছিল।  ২০১৯ সালের ২৯শে মে তারিখে, আজারবাইজানের বাকুর অলিম্পিক স্টেডিয়ামে দুই ইংরেজ ক্লাব চেলসি এবং আর্সেনালের ম্যাচের মাধ্যমে এই আসরের ফাইনাল অনুষ্ঠিত হয়েছে। এটি উয়েফা ইউরোপা লিগের ইতিহাসে প্রথমবার, যেখানে একই শহর হতে দুটি ক্লাব ফাইনালে পরস্পরের মুখোমুখি হয়েছে। ফাইনালে, চেলসি আর্সেনালকে ৪–১ গোলে হারিয়ে ২০১৯ উয়েফা সুপার কাপে ২০১৮–১৯ উয়েফা চ্যাম্পিয়নস লিগের বিজয়ী দল লিভারপুলের বিরুদ্ধে খেলার যোগ্যতা অর্জন করে এবং একই সাথে তারা ২০১৯–২০ উয়েফা চ্যাম্পিয়নস লিগের জন্য স্বয়ংক্রিয়ভাবে উত্তীর্ণ হয়েছে; যেহেতু উভয় দল তাদের লিগের মাধ্যমে চ্যাম্পিয়নস লিগের পরবর্তী আসরের জন্য সরাসরি উত্তীর্ণ হয়, তাই তাদের জন্য সংরক্ষিত আসনটি ২০১৮–১৯ লিগ ১-এর ৩য় স্থান অধিকারীকে দিয়ে দেওয়া হয়েছে।  উয়েফা ইউরোপা লিগের ইতিহাসে প্রথমবারের মতো, এই আসরের ফাইনালে ভিডিও সহকারী রেফারি (ভিএআর) প্রক্রিয়াটি ব্যবহার করা হয়েছে।  ইউরোপা লিগের শিরোপাধারী দল হওয়ার ফলে এবং একই সাথে তাদের লিগে খেলার মাধ্যমে আতলেতিকো মাদ্রিদ ২০১৯–২০ উয়েফা চ্যাম্পিয়নস লিগে খেলার যোগ্যতা অর্জন করেছে। তাই, ২০১৯–২০ উয়েফা চ্যাম্পিয়নস লিগের নকআউট পর্বে উত্তীর্ণ হওয়ার ফলে আতলেতিকো মাদ্রিদ তাদের ইউরোপা লিগের শিরোপা রক্ষণ করার প্রচেষ্টা করতে পারেনি।  বিন্যাস পরিবর্তন ২০১৬ সালের ৯ই ডিসেম্বর তারিখে, উয়েফা ২০১৮–২০২১ চক্রের জন্য উয়েফা চ্যাম্পিয়নস লিগের সংস্কারের পরিকল্পনাটি নিশ্চিত করেছে, যা ২০১৬ সালের ২৬শে আগস্ট তারিখে ঘোষণা করা হয়েছিল। নতুন নিয়ম অনুসারে, উয়েফা চ্যাম্পিয়নস লিগের বাছাই পর্বে যে দলগুলো বাদ পড়েছে তারা ইউরোপা লিগে দ্বিতীয় সুযোগ পাবে।  পরিসংখ্যান এই পরিসংখ্যানে বাছাইপর্ব এবং প্লে-অফ রাউন্ড বাদ দেওয়া হয়েছে।  সর্বোচ্চ গোলদাতা অবস্থানখেলোয়াড়দলগোলমিনিট খেলেছে১ অলিভিয়ে জিরু চেলসি১১১১২৪২ লুকা ইয়োভিচ এইনত্রাখট ফ্রাঙ্কফুর্ট১০৯৫৩৩ উইসাম বেন ইয়েদের সেভিয়া৮৬২১ মুনাস দাবুর সালজবুর্গ৮৫৬ পিয়েরে-এমেরিক অবামেয়াং আর্সেনাল৯৩৪৬ ফ্রেড্রিক গুলব্রান্ডসেন সালজবুর্গ৫৪২৯ জিওভানি লো সেলসো রিয়াল বেতিস৫৬৩ আলেসাঁদ্র লাকাজেত আর্সেনাল৬৫১ সেবাস্তিয়েঁ আলের এইনত্রাখট ফ্রাঙ্কফুর্ট৭৭০ পেদ্রো চেলসি৯৪৪  আরও দেখুন ২০১৮–১৯ উয়েফা চ্যাম্পিয়নস লিগ ২০১৯ উয়েফা সুপার কাপ  তথ্যসূত্র  বহিঃসংযোগ    বিষয়শ্রেণী:২০১৮–১৯-এ উয়েফা ফুটবল বিষয়শ্রেণী:২০১৮-এ ইউরোপীয় ক্রীড়া
ইমিলি ওটাম একজন গীতিকার, ভায়োলিন বাদক ও কবি যিনি বর্তমানে শিকাগো শহরে বসবাস করছেন। তিনি জন্ম গ্রহণ করেন ১৯৭৯ সালের ২২শে সেপ্টেম্বর। তিনি বেশি পরিচিত তার বিস্তৃত সঙ্গীত ধরন ও থিয়েটারের মতো গান পরিবেশনায়।  পরিচিতি  ওটাম ১৯৭৯ সালে ক্যালিফোর্নিয়াতে জন্ম নেন।চার বছর বয়সে তিনি ভায়োলিন বাজানো শুরু করেন। কলবার্ন স্কুল অব পারফরমিং আর্টে তিনি ভর্তি হন এর ছয় বছর পরে যেখানে তিনি পরীক্ষা চালাতে থাকেন ইম্প্রোভাইজেশন্যাল স্টাইলের বাজানোর সাথে যা তিনি করে নাইজেল কেনেডির মাধ্যমে অণুপ্রাণিত হয়ে।২০০৩ সালে তিনি বলেন যে তার খাওয়া ,ঘুম ও নিঃশ্বাস হলো তার নিজের রেকর্ডিং যা বেশি বড় ও বারাবার করা হচ্ছিল বলে মনে তার শিক্ষকরা। তিনি পরে স্কুল ছেড়ে দেন তার তাকে হয়রানি করা হচ্ছিল বলে। তিনি ব্লুমিংটনের ইন্ডিয়ানাতে সন্মানজনক ইন্ডিয়ানা ইউনিভার্সিটি স্কুল অব মিউজিকে পড়ার সুযোগ পান। কিন্তু ২ বছর পর তা ত্যাগ করেন তার অপ্রচলিত চুলের ধরন ও সঙ্গীত নিয়ে। ২০০০ সালে তিনি তার নিজস্ব রেকর্ড লেবেল ট্রেইটর রেকর্ডস থেকে তার ক্ল্যাসিক্যাল ভায়োলিনের অ্যালবাম অন আ ডে বের করেন। ওটাম প্রথম পরিচিতি পান যখন কোর্টনি লাভ তার অ্যালবাম আমেরিকা’স সুইটহার্ট করার জন্য তাকে ফ্রান্সে নিয়ে আসেন। ২০০৭ সালে ২২শে জানুয়ারি থেকে ১১ই আগস্ট পর্যন্ত তিনি ওফেলিয়াক ও আনলেসড অ্যালবাম প্রচারণার জন্য সারা ইউরোপ ভ্রমণ করেন। তিনি সে সময় জার্মানি, অস্ট্রিয়া,ইংল্যান্ড ও হল্যান্ড ভ্রমণ করেন।২০০৯ সালে আগস্টে মুক্তি পাওয়া ওটেপ ব্যান্ডের স্ম্যাশ দ্যা কন্ট্রোল মেশিনে অ্যালবামে ভায়োলিন বাজান। থাম্ব|বাম|250px| ২০০৭ সালে তার ইউরোপ সফরে ইমিলি ওটাম   ব্যক্তিগত জীবন  তার মা একজন সেলাই শিল্পী ছিলেন http://www.allmusicguide.com/cg/amg.dll?p=amg&sql=11:kzfexq90ldje%7ET1 ও সেজন্যই ওটাম তার নিজের পোশাক -পরিচ্ছদের পরিকল্পনা করেন অণুপ্রাণিত হয়ে।তিনি আরো কাপড় নেন ব্ল্যাডি ক্রাম্পেটের কাছ থেকে যিনি ভেকণার সদস্য ও যার নিজস্ব পোশাকের ব্যবসা আছে।  ওটাম একজন নিরামিষভোজী।  ডিস্কোগ্রাফি   অন আ ডে (২০০০)  এনচ্যান্ট (২০০৩)  ইউর সুগার শিটস আনটাচড (২০০৫)  ওফেলিয়াক (২০০৬)  লেসড/আনলেসড (২০০৭)  আ বিট অব দিস এ্যান্ড দ্যাট (২০০৭)  তথ্যসূত্র    বহিঃসংযোগ    ইমিলি ওটামের আনুষ্ঠানিক ওয়েবসাইট  মাইস্পেসে ইমিলি ওটাম  বিষয়শ্রেণী:মার্কিন সঙ্গীতশিল্পী বিষয়শ্রেণী:১৯৭৯-এ জন্ম বিষয়শ্রেণী:মার্কিন ইলেকট্রনিক সঙ্গীতজ্ঞ বিষয়শ্রেণী:২১শ শতাব্দীর মার্কিন সঙ্গীতশিল্পী বিষয়শ্রেণী:২১শ শতাব্দীর মার্কিন গায়িকা বিষয়শ্রেণী:মার্কিন নারীবাদী বিষয়শ্রেণী:নারীবাদী সঙ্গীতজ্ঞ বিষয়শ্রেণী:দ্বিপ্রান্তিক ব্যাধিতে আক্রান্ত ব্যক্তি বিষয়শ্রেণী:জার্মান বংশোদ্ভূত মার্কিন ব্যক্তি বিষয়শ্রেণী:ক্যালিফোর্নিয়ার সঙ্গীতশিল্পী বিষয়শ্রেণী:মার্কিন শিল্পজাত সঙ্গীতজ্ঞ বিষয়শ্রেণী:২১শ শতাব্দীর মার্কিন কবি বিষয়শ্রেণী:মার্কিন নারী কবি বিষয়শ্রেণী:রক গায়িকা বিষয়শ্রেণী:জীবিত ব্যক্তি বিষয়শ্রেণী:শিকাগোর সঙ্গীতশিল্পী বিষয়শ্রেণী:ইলিনয়ের লেখক
হাওয়ার্ড শু (; জন্ম: ২৮ নভেম্বর ১৯৯০) হলেন একজন মার্কিন ব্যাডমিন্টন খেলোয়াড়, যিনি মূলত মার্কিন যুক্তরাষ্ট্রের প্রতিনিধি হিসেবে বিভিন্ন আন্তর্জাতিক প্রতিযোগিতায় প্রতিদ্বন্দ্বিতা করে থাকেন।  শু মার্কিন যুক্তরাষ্ট্রের হয়ে ২০১৬ এবং ২০২৪ গ্রীষ্মকালীন অলিম্পিকে অংশগ্রহণ করেছেন।  প্রারম্ভিক জীবন হাওয়ার্ড শু ১৯৯০ সালের ২৮শে নভেম্বর তারিখে মার্কিন যুক্তরাষ্ট্রের ক্যালিফোর্নিয়ায় জন্মগ্রহণ করেছেন এবং সেখানেই তার শৈশব অতিবাহিত করেছেন।  খেলোয়াড়ি জীবন শু মার্কিন যুক্তরাষ্ট্রের প্রতিনিধি হিসেবে ২০২৪ গ্রীষ্মকালীন অলিম্পিকে শুধুমাত্র একটি প্রতিযোগিতায় অংশগ্রহণ করেছেন।  তিনি ব্যাডমিন্টনে পুরুষদের একক প্রতিযোগিতায় অংশগ্রহণ করেছিলেন। গ্রুপ পর্বে একটি ম্যাচেও জয়লাভ না করে তিনি গ্রুপ পর্ব থেকেই বিদায় নিয়েছিলেন।  তথ্যসূত্র  বহিঃসংযোগ     বিষয়শ্রেণী:১৯৯০-এ জন্ম বিষয়শ্রেণী:জীবিত ব্যক্তি বিষয়শ্রেণী:মার্কিন পুরুষ ব্যাডমিন্টন খেলোয়াড় বিষয়শ্রেণী:মার্কিন যুক্তরাষ্ট্রের অলিম্পিক ব্যাডমিন্টন খেলোয়াড় বিষয়শ্রেণী:২০২৪ গ্রীষ্মকালীন অলিম্পিকের ব্যাডমিন্টন খেলোয়াড় বিষয়শ্রেণী:২১শ শতাব্দীর মার্কিন পুরুষ ক্রীড়াবিদ
নেপাল প্রথম অলিম্পিক গেমসে অংশগ্রহণ করে ১৯৬৪ সালের গ্রীষ্মকালীন অলিম্পিকে। এরপর নেপাল ১১টি গ্রীষ্মকালীন ও ৩টি শীতকালীন অলিম্পিক গেমসে প্রতিদ্বন্দ্বিতা করেছে। শীতকালীন অলিম্পিক গেমসে প্রথম অংশগ্রহণ করে ২০০২ সালের শীতকালীন অলিম্পিকে।  নেপালি ক্রীড়াবিদ বিধান লামা সিউলে অনুষ্ঠিত ১৯৮৮ গ্রীষ্মকালীন অলিম্পিকে তায়েকোয়ান্দোতে ব্রোঞ্জ পদক জিতে, যেখানে তায়েকোয়ান্দো প্রদর্শনীমুলক ক্রীড়া ছিল।http://www.buzzfeed.com/mikemehalick/the-10-most-populated-countries-to-never-win-an-ol  ১৯৬২ সালে নেপাল অলিম্পিক কমিটি গঠিত হয় এবং ১৯৬৩ সালে আন্তর্জাতিক অলিম্পিক কমিটি আইওসির অনুমোদন পায়।   পদক তালিকা   গ্রীষ্মকালীন গেমস অনুযায়ী পদক  গেমস ক্রীড়াবিদস্বর্ণ রৌপ্য ব্রোঞ্জ মোটঅব.   ৬  ০  ০  ০  ০  –   did not participate   ২  ০  ০  ০  ০  –   ১  ০  ০  ০  ০  –   ১৩  ০  ০  ০  ০  –   ১০  ০  ০  ০  ০  –   ১৬  ০  ০  ০  ০  –   ২  ০  ০  ০  ০  –   ৬  ০  ০  ০  ০  –   ৫  ০  ০  ০  ০  –   ৬  ০  ০  ০  ০  –   ৮  ০  ০  ০  ০  –   ৫  ০  ০  ০  ০  – সর্বমোট  ০  ০  ০  ০  –   শীতকালীন গেমস অনুযায়ী পদক  গেমস ক্রীড়াবিদস্বর্ণ রৌপ্য ব্রোঞ্জ মোটঅব.   ১  ০  ০  ০  ০  –   ১  ০  ০  ০  ০  –   ১  ০  ০  ০  ০  –   ১  ০  ০  ০  ০  – সর্বমোট  ০  ০  ০  ০  –   তথ্যসূত্র    বহিঃসংযোগ       Nepal Olympic Committee Home page
লাভ ম্যারেজ হচ্ছে বাস্তব জীবনে প্রেম করে বিয়ে করাকে বোঝায়  লাভ ম্যারেজ দ্বারা আরও যা বোঝাতে পারেঃ  লাভ ম্যারেজ (২০২৩-এর চলচ্চিত্র), প্রেমেন্দু বিকাশ চাকী পরিচালিত বাংলা চলচ্চিত্র লাভ ম্যারেজ (১৯৫৯-এর চলচ্চিত্র), ১৯৫৯ সালের সুবোধ মুখার্জী পরিচালিত হিন্দি চলচ্চিত্র লাভ ম্যারেজ (১৯৮৪-এর চলচ্চিত্র), ১৯৮৪ সালের একটি হিন্দি চলচ্চিত্র লাভ ম্যারেজ (২০১৫-এর চলচ্চিত্র), ২০১৫ সালের একটি বাংলাদেশী চলচ্চিত্র লাভ ম্যারেজ (টিভি সিরিজ), ২০০২ সালের জি টিভির ধারাবাহিক নাটক
মহেন্দ্রপাল ছিলেন পাল সাম্রাজ্যের চতুর্থ সম্রাট । তিনি ছিলেন পাল রাজা দেবপাল এবং তার রাণী মহাতার পুত্র।  থাম্ব|ভারতীয় কনৌজ ট্রায়াঙ্গল ম্যাপ।   জগজ্জীবনপুরের তাম্রশাসন  পাল যুগের বিভিন্ন সূত্র থেকে মহেন্দ্রপালের নাম পাওয়া গেলেও ঐতিহাসিকেরা বহুকাল ধরে এই মহেন্দ্রপাল বলতে প্রতিহার বংশের প্রথম মহেন্দ্রপালের কথাই মনে করতেন। তারা দেবপালের পরবর্তী পাল সম্রাট হিসেবে প্রথম বিগ্রহপালের উল্লেখ করতেন।রাখালদাস বন্দ্যোপাধ্যায়, বাঙ্গালার ইতিহাস, প্রকাশক- দে’জ পাবলিশিং, ১৩, বঙ্কিম চ্যাটার্জি স্ট্রিট, কলকাতা-৭৩, প্রথম দে’জ অখণ্ড সংস্করণ, জানুয়ারী, ২০০৮   কিন্তু ১৯৮৭ খ্রিষ্টাব্দের ১৩ই মার্চ জগজ্জীবনপুর নামক স্থানে প্রাপ্ত মহেন্দ্রপালের একটি তাম্রশাসন থেকে জানা যায়, দেবপালের পুত্র ও উত্তরাধিকারী হিসেবে মহেন্দ্রপাল পরবর্তী সম্রাট হিসেবে সিংহাসনে আরোহণ করেন। মহেন্দ্রপালের রাজত্বের সপ্তম বছরে উৎকীর্ণ এই তাম্রশাসন থেকে আরো জানা যায় যে, মহেন্দ্রপালের মহাসেনাপতি বজ্রদেব নন্দদীর্ঘিকা উদ্রঙ্গ নামক স্থানে একটি বৌদ্ধবিহার স্থাপন করেছিলেন। তাম্রশাসনটিতে মহেন্দ্রপালের কনিষ্ঠ ভ্রাতা হিসেবে প্রথম শূরপালের নাম রয়েছে, যিনি মহেন্দ্রপালের পরবর্তী সম্রাট হিসেবে সিংহাসনে আরোহণ করেন।   তথ্যসূত্র   বিষয়শ্রেণী:পাল রাজবংশ বিষয়শ্রেণী:৮৫৪-এ মৃত্যু বিষয়শ্রেণী:পাল রাজা
১৯নং ওয়ার্ড হল ঢাকা দক্ষিণ সিটি কর্পোরেশনের একটি প্রশাসনিক ওয়ার্ড, যা অঞ্চল-১ এর অন্তর্গত। এটি প্রাক্তন ঢাকা সিটি কর্পোরেশনর ৫৩ নং ওয়ার্ড ছিল। মেগাসিটি ঢাকার কাকরাইল ও মগবাজার এলাকায় ওয়ার্ড  ১৭ অবস্থিত। এবং ওয়ার্ডটি বাংলাদেশ জাতীয় সংসদের ঢাকা-৮ আসনের অন্তর্গত। এ ওয়ার্ডের বর্তমান কাউন্সিলর হলেন।   বিবরণ  ওয়ার্ড ১৯ ঢাকা শহরের মিন্টু রোড, কাকরাইল, সার্কিট হাউস রোড, সিদ্ধেশ্বরী রোড ও লেন, মগবাজার এলিফ্যান্ট রোড, মগবাজার ইস্পাহানী কলোনী, নিউ ইস্কাটন রোড, ইস্কাটন গার্ডেন রোড, আমিনাবাদ কলোনী ও ইষ্টার্ণ হাউজিং এ্যাপার্টমেন্ট, বেইলী স্কোয়ার ও বেইলী রোড, বাজে কাকরাইল, ডি,আই,টি কলোনী ও পশ্চিম মালিবাগ এলাকা নিয়ে গঠিত।   ইতিহাস   কাউন্সিলর  নির্বাচনকাউন্সিলররাজনৈতিক দলসূত্র  ২০১৫    ২০২০ মো: আবুল বাশার বাংলাদেশ আওয়ামী লীগ   তথ্যসূত্র  বিষয়শ্রেণী:ঢাকা দক্ষিণ সিটি কর্পোরেশনের ওয়ার্ড
তার সানাই, বা তারসানাই বা কখনো তার শেহনাই, হল  একটি এস্রাজ (ধনুক দ্বারা বাজানো একটি ভারতীয় বাদ্যযন্ত্র), যার শব্দটি তার শব্দ ফলকের সাথে সংযুক্ত একটি ধাতব শিঙ্গা দ্বারা বিবর্ধিত হয়।  শব্দ ফলকে লাগানো এই ধ্বনি বিবর্ধকটির নকশা করা হয়েছে গ্রামোফোন শব্দ বাক্সের আদলে, যাতে এই বাদ্যযন্ত্রে উদ্ভূত শব্দ আরও শক্তিশালী এবং আরও দিকনির্দেশক হয়। বিবর্ধক ব্যবহারের ফলে এতে সানাই (নলিকা বাদ্যযন্ত্র) মানের ধ্বনি উৎপন্ন হয় এবং সামগ্রিক প্রভাবটি অনেকটা বেহালার শব্দের মতো।  যেহেতু 'তার সানাই' কেবল এস্রাজের একটি পরিবর্তিত সংস্করণ, তাই এটি বাজানোর ক্ষেত্রে এস্রাজের সঙ্গে কৌশল বা সুরকরণের কোনও উল্লেখযোগ্য পার্থক্য নেই।  এই শব্দটি নিজেই শিঙ্গা বোঝাতে ব্যবহৃত হয়। একটি ফোনোগ্রাফের শিঙ্গা কখনও কখনও এখানে ব্যবহৃত হয়েছে।  ইতিহাস বিংশ শতাব্দীর প্রথম দিকে, জাপানি বেহালার তুলনামূলকভাবে একটি "দেশি" সংস্করণ ছিল। সেটি সাধারণত বাঁশের তৈরি হত এবং সেটিতে একটি তন্তু লাগানো থাকত। তন্তুটিকে একটি গোঁজের মাধ্যমে টানটান করা হত। নীচের প্রান্তে তন্তুটি একটি গ্রামোফোন শব্দ বাক্সের সাথে সংযুক্ত থাকত।  জাপানি বেহালার "দেশি" সংস্করণটি "তার সানাই" নামে পরিচিতি লাভ করে। তার সানাই শব্দটির আক্ষরিক অর্থ একটি "তন্তুযুক্ত সানাই"। এটি জাপানি বেহালার সানাই-জাতীয় শব্দ এবং, তন্তু যেটি এর শব্দ সৃষ্টি করছে, উভয়েরই স্পষ্ট উল্লেখ।  এটি আমাদের বিবর্তনের পরবর্তী পর্যায়ে নিয়ে আসে। এই বাঁশের তার সানাইগুলি পাওয়া সহজ হলেও সেগুলি খুবই প্রাথমিক পর্যায়ের ছিল। এর পরে বিদ্যমান এস্রাজের সাথে গ্রামোফোন শব্দ বাক্স সংযুক্ত করার ধারণাটি আসে। এটি করার পরেই আজকের তার সানাই পাওয়া গিয়েছিল। সানাই ও বেহালা বাদ্যযন্ত্রটির ধ্বনি বেহালার মত বা সানাইয়ের (ওবো বা শমের মত ভারতীয় নলিকা যন্ত্র) মত। কখনও কখনও সানাই বাদক না থাকলে সানাইয়ের পরিবর্তে এটি ব্যবহৃত হয়। তার শব্দের অর্থ "তন্তুযুক্ত"। ব্যবহার দক্ষিণারঞ্জন ঠাকুরের বাজানো একটি তার সানাই সত্যজিৎ রায়ের পথের পাঁচালী ছবিতে ব্যবহৃত হয়েছে। কন্যা দুর্গার মৃত্যুতে হরিহর ও সর্বজয়ার কান্নার দৃশ্যে এটি বাজানো হয়েছিল। সত্যজিৎ যন্ত্রী দক্ষিণারঞ্জনকে "(যন্ত্রের) অন্যতম সেরা বাদক" হিসাবে বিবেচনা করেছিলেন, এবং এটির উচ্চ, "হৃদয়বিদারক" ধ্বনিকে "শোকের প্রকাশ" বলে মনে করেছিলেন।  তথ্যসূত্র  বিষয়শ্রেণী:ততযন্ত্র বিষয়শ্রেণী:ভারতীয় বাদ্যযন্ত্র
থাম্ব|লোকসভা এবং রাজ্যসভা পৃথিবীর সর্ববৃহৎ গণতান্ত্রিক দেশ হিসেবে ভারতের বেশ সুনাম রয়েছে। দেশটির সংসদীয় ব্যবস্থাপনা দ্বি-কক্ষবিশিষ্ট। সেগুলো হচ্ছে লোকসভা এবং রাজ্যসভা। সংসদে প্রতিনিধিত্বকারী সকল সদস্যই 'সংসদ সদস্য' হিসেবে পরিচিত।   সদস্যরা ভারতীয় প্রদেশ এবং কেন্দ্রশাসিত অঞ্চল থেকে লোকসভায় সদস্যরূপে নির্বাচিত হন। কিন্তু রাজ্যসভার সদস্যরা পরোক্ষভাবে প্রদেশের গঠনতন্ত্র অনুযায়ী সংসদ সদস্য হন। প্রত্যেক প্রদেশেই নির্দিষ্টসংখ্যক সংসদ সদস্যের পদ বরাদ্দ আছে। উত্তর প্রদেশে সবচেয়ে বেশীসংখ্যক সদস্য পদ রয়েছে।  কেন্দ্রীয় সরকার সংখ্যাগরিষ্ঠ দল বা জোটভূক্ত দলের সংমিশ্রণে গঠিত হয় যেখানে লোকসভায় সর্ববৃহৎ দল বৃহৎসংখ্যক আসন লাভ করতে সক্ষম হয়। আইন সভাএ সূচীপত্রটি রাজনৈতিক বিষয়াবলীর অংশবিশেষ আইন সভা  দেশভিত্তিক আইন সভার তালিকা  সংসদ  সংসদ সদস্য  সংসদীয় দল  সংসদীয় দলের নেতা  কংগ্রেস  কংগ্রেস সদস্য  এক কক্ষ  বহু কক্ষ  দ্বি-কক্ষ  ত্রি-কক্ষ (ঐতিহাসিক)  চতুকক্ষ (ঐতিহাসিক)  সংসদীয় স্তর  উচ্চ কক্ষ (সিনেট)  নিম্ন কক্ষ  সংসদীয় পদ্ধতি  সিটি কাউন্সিল  কাউন্সিলর ভারতের সংসদ সদস্যদের মাইনে এবং ভাতা  ২০২৩ সালের এপ্রিল মাস থেকে কার্যকর মূল  বেতন: মাসে ১ লক্ষ ২৪ হাজার টাকা।দৈনিক ভাতা: ২৫০০ টাকা।   পাঁচ বছর মেয়াদের জন্য এক জন প্রাক্তন সাংসদ পেনশন পান ৩১ হাজার টাকা।  সঙ্গে অতিরিক্ত প্রতি বছরের জন্য  মাসে ২৫০০ টাকা করে। প্রসঙ্গত, প্রতি সংসদ সদস্য তাঁর কেন্দ্রের লোকেদের সঙ্গে যোগাযোগ করার জন্য ৭০ হাজার টাকা করে পান। দফতরের জন্য ভাতা পান মাসে ৬০ হাজার টাকা। সঙ্গে সংসদে হাজিরার দৈনিক ভাতা,  ২৫০০ টাকা।এছাড়াও বছরে ৫০ হাজার ইউনিট বিদ্যুৎ, ৪ হাজার কিলোলিটার জল নিখরচায় সংসদ সদস্যদের দেওয়া হয়। ফোন ও ইন্টারনেটের খরচও সরকারের। নিজের ও পরিবারের জন্য বছরে ৩৪টি উড়ান এবং যে কোনও দূরত্বে প্রথম শ্রেণির ট্রেন ভাড়াও পান সংসদ সদস্যরা। আরও পান সড়ক পথে যাতায়াতের ক্ষেত্রে কিলোমিটার পিছু খরচও। দিল্লিতে ফ্ল্যাট বা বাংলো দেওয়া হয় তাঁদের। তা না পেলে আবাসন ভাতা দেওয়া হয়।https://www.hindustantimes.com/india-news/centre-announces-24-salary-hike-daily-allowance-pension-revision-for-members-of-parliament-details-101742814395366-amp.htmlআনন্দবাজার পত্রিকা, কলকাতা,পৃ.১, তারিখ ২৫ মার্চ ২০২৫   তথ্যসূত্র  বিষয়শ্রেণী:ভারতের সংসদ
নিচের আলোচনাটি নিন্মলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন মন্তব্য উপযুক্ত আলোচনার পাতায় করা উচিত (যেমন নিবন্ধের আলাপ পাতায় বা অপসারণ পর্যালোচনার পাতায়), কিন্তু কোনোভাবেই এই আলোচনাটি সম্পাদনা করা উচিত নয়।  ফলাফল ছিল: দ্রুত বন্ধকরণ। সঠিক পদ্ধতিতে নিবন্ধটি অপসারণের প্রস্তাব করুন।  — ফেরদৌস • ০৫:৫৫, ১৬ মে ২০১৭ (ইউটিসি) নিবন্ধের নাম হেফাজতে ইসলাম   – (অপসারণের প্রস্তাবনা দেখুনলগ দেখুন) () কারণ লিখুন মুহাম্মদ এনামুল হক (আলাপ) ০৪:৪৫, ১৬ মে ২০১৭ (ইউটিসি) ভন্ড টিম এবং উইকিবিরোধী  ''উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন মন্তব্য উপযুক্ত আলোচনার পাতায় করা উচিত (যেমন নিবন্ধের আলাপ পাতায় বা অপসারণ পর্যালোচনার পাতায়), কিন্তু কোনোভাবেই এই আলোচনাটি সম্পাদনা করা উচিত নয়।
থাম্ব|ভবনের প্রধান উঠোন দার আল-হোরা (; ) হল স্পেনের গ্রানাডার আলবাইচিন কোয়ার্টারে অবস্থিত ১৫ শতকের একটি প্রাক্তন নাসরিদ প্রাসাদ। ষোড়শ শতাব্দীর গোড়ার দিক থেকে এটি সান্তা ইসাবেল লা রিয়াল মঠের অংশ হিসেবে ব্যবহৃত হয়ে আসছে। এটি এখন একটি ঐতিহাসিক স্মৃতিস্তম্ভ।   ইতিহাস  বাম|থাম্ব|আলবাইসিন নদীর পাহাড়ের চূড়ায় দার আল-হোরার দৃশ্য প্রাসাদটি ১৫ শতকে তৈরি হয়, যখন গ্রানাডা ছিল নাসরিদ রাজবংশের নেতৃত্বে আইবেরিয়ান উপদ্বীপের শেষ মুসলিম আমিরাতের রাজধানী। এটি সম্ভবত তৃতীয় ইউসুফের রাজত্বকালে (১৪০৮-১৪১৭) নির্মিত হয়েছিল। রাজবংশের শেষের দিকে প্রাসাদটি সুলতান আবুল-হাসান আলীর স্ত্রী (যিনি "মুলে হাসেন" নামেও পরিচিত; ১৪৬৪-১৪৮২ এবং ১৪৮৩-১৪৮৫ শাসন করেছিলেন) এবং শেষ নাসরিদ সুলতান মুহাম্মদ দ্বাদশ (যিনি "বোয়াবদিল" নামেও পরিচিত; ১৪৮২-১৪৮৩ এবং ১৪৮৭-১৪৯২ শাসন করেছিলেন) এর মা আয়েশা আল-হোরা (বা আইক্সা) বাসস্থান হিসেবে ব্যবহার করতেন। "দার আল-হোরা" ("মুক্ত নারীর ঘর") নামটি এখান থেকেই এসেছে। প্রাসাদটি আলবাইসিন পাড়ার পাহাড়ের চূড়ায় অবস্থিত, যা পূর্বে আলকাজাবা আল-কাদিমার স্থান ছিল। এটি ছিল একাদশ শতাব্দীতে তাইফা রাজ্যের সময় জিরিদ শাসকদের পূর্বের প্রাসাদ এবং দুর্গ। ধারণা করা হয় যে প্রাসাদটি মূলত জিরিদ প্রাসাদের অংশ ছিল, কিন্তু এটি প্রমাণিত হয়নি।  ১৪৯২ সালে স্পেনের কাছে গ্রানাডার পতন এবং রিকনকুইস্তার সমাপ্তির পর সম্পত্তিটি ক্যাথলিক রাজাদের সচিব হার্নান্দো দে জাফরাকে দেওয়া হয়, যিনি এটিকে তার বাসস্থান হিসেবে ব্যবহার করতেন। ১৪৯৩ সালে প্রাসাদটি ক্যাথলিক রাজা এবং অবশিষ্ট মুসলিম অভিজাতদের মধ্যে স্বাক্ষরিত বেশ কয়েকটি চুক্তির স্থান ছিল, যার মাধ্যমে পরবর্তীরা মরক্কো চলে যান। ১৫০৭ সালে রানী ইসাবেল প্রাসাদটিকে সান্তা ইসাবেল লা রিয়াল মঠের অংশ হিসেবে সন্ন্যাসীদের জন্য একটি ফ্রান্সিসকান কনভেন্টে রূপান্তরিত করেন।   স্থাপত্য  প্রাসাদটি নাসরিদ এবং মুরিশ স্থাপত্যের অনেক সাধারণ বৈশিষ্ট্য প্রদর্শন করে। দ্বিতল ভবনটি একটি ছোট পুল সহ একটি কেন্দ্রীয় আয়তাকার উঠোনের চারপাশে সাজানো। এই ঘেরা উঠোনের বিন্যাসটি পরবর্তীতে সন্ন্যাসিনীদের জন্য একটি মঠ হিসেবে ব্যবহারের জন্য উপযুক্ত ছিল, যা পরবর্তীকালে এর সংরক্ষণের ভালো অবস্থায় অবদান রেখেছিল। ভবনের প্রধান কক্ষগুলি উঠোনের উত্তর দিকে একটি দ্বিতল পোর্টিকোর পিছনে এবং দক্ষিণ দিকে একটি একতলা পোর্টিকোর পিছনে অবস্থিত। কিছু কক্ষ এবং করিডোরে খোদাই করা স্টুকোতে নাসরিদ-যুগের অলংকরণের কিছু সীমিত কিন্তু সুসংরক্ষিত অবশেষ রয়েছে। উঠোনের দক্ষিণ দিকে একটি বৃহৎ কক্ষ রয়েছে যা রিকনকুইস্টার পরে চ্যাপেল হিসাবে ব্যবহৃত হত যতক্ষণ না পরবর্তীকালে সান্তা ইসাবেল লা রিয়াল গির্জাটি কাছাকাছি নির্মিত হয়েছিল। উত্তর দিকে দুই তলার উপরে বেশ কয়েকটি কক্ষ রয়েছে। ভবনের মাঝখানের অক্ষে উভয় তলায় একটি কক্ষ রয়েছে যা ভবনের বাকি অংশ থেকে বাইরের দিকে বেরিয়ে আসে, যা একটি মিরাডোর (প্রহর) হিসেবে কাজ করে। উপরের তলা থেকে একাদশ শতাব্দীর জিরিদ দেয়াল এবং উত্তরের ওপারের আশেপাশের এলাকাগুলির দৃশ্য দেখা যায়। ভবনের উত্তর-পূর্ব কোণে একটি টাওয়ারের মতো অংশ রয়েছে যা তৃতীয় তলায় উঠে গেছে।   তথ্যসূত্র   বিষয়শ্রেণী:১৫শ শতাব্দীতে সম্পন্ন ভবন ও স্থাপনা বিষয়শ্রেণী:স্পেনের প্রত্নতাত্ত্বিক স্থান বিষয়শ্রেণী:স্পেনের দর্শনীয় স্থান বিষয়শ্রেণী:স্পেনের প্রাসাদ
ডান|থাম্ব| অধিকাংশ অপারেটিং সিস্টেমে এখানে দেখানো লিফপ্যাডের মতো সরল লেখা সম্পাদক টেক্সট ফাইল পড়ার সহায়ক সফটওয়্যার হিসাবে ডিফল্টভাবে অন্তর্ভুক্ত থাকে।  লেখা সম্পাদক বা টেক্সট এডিটর (text editor) হল এক শ্রেণীর কম্পিউটার প্রোগ্রাম যা সাধারণ টেক্সট ফাইল সম্পাদনা করে। মাইক্রোসফ্ট নোটপ্যাডের নামকরণ অনুসরণ করে এ জাতীয় প্রোগ্রামগুলি অনেক সময় "নোটপ্যাড" সফ্টওয়্যার নামে পরিচিত হয়। অপারেটিং সিস্টেম এবং সফ্টওয়্যার ডেভলপমেন্ট প্যাকেজে অন্তত একটি লেখা সম্পাদক অন্তর্ভুক্ত থাকে যা কনফিগারেশন ফাইল, সাহায্যমূলক ফাইল এবং প্রোগ্রামিং ভাষার সোর্স কোড, ইত্যাদি ফাইল পাঠ ও সম্পাদনায় ব্যবহৃত হয়।   ইতিহাস  থাম্ব| কয়েকটি প্রোগ্রামের পাঞ্চ কার্ডের বাক্স।  লেখা সম্পাদক প্রোগ্রাম উদ্ভাবনের আগে পাঞ্চ কার্ডের মাধ্যমে কম্পিউটারে সোর্স কোড বা সাধারণ টেক্সট প্রবেশ করানো হত। পাঞ্চ কার্ডের একটি সামান্য উন্নত বিকল্প ছিল পাঞ্চড পেপার টেপ। টেলিপ্রিন্টার যন্ত্রের সাহায্যে লেখা টাইপ করে কম্পিউটারের পাঠযোগ্য পাঞ্চড পেপার টেপ তৈরি করা যেত।  প্রথমদিকের লেখা সম্পাদকগুলি ছিল লাইন-ভিত্তিক (লাইন এডিটর), যা টেলিপ্রিন্টারের অনুরূপ কাজ করত। এক্ষেত্রে কী টাইপ করা হচ্ছে তা সরাসরি প্রদর্শনের ব্যবস্থা ছিল না।  ভিডিও স্ক্রিনযুক্ত কম্পিউটার টার্মিনাল উদ্ভাবিত হলে স্ক্রিন-ভিত্তিক লেখা সম্পাদক (অনেক সময় "স্ক্রিন এডিটর" নামে পরিচিত) প্রকাশিত হয় এবং জনপ্রিয় হয়ে ওঠে। প্রথম দিকের অন্যতম স্ক্রিন সম্পাদকের মধ্যে রয়েছে ভি (vi) এবং ইম্যাক্স (Emacs)।  পরবর্তীতে কম্পিউটারের তথ্যধারণক্ষমতা এবং কার্যকারিতায় ব্যাপক উন্নতি, এবং গ্রাফিক্যাল ইউজার ইন্টারফেস প্রচলিত হবার ফলে আরও উন্নত সুবিধাসম্পন্ন অগণিত টেক্সট এডিটর প্রকাশিত হয়েছে।   সাধারণ বৈশিষ্ট্য    অনুসন্ধান ও প্রতিস্থাপন   কাট, কপি এবং পেষ্ট, অর্থাৎ লেখার কোন অংশের প্রতিলিপিকরণ এবং স্থানান্তরের সুবিধা   ইউনিকোড এর সমর্থন   লেখার বিন্যাস   আনডু এবং রিডু, অর্থাৎ কোন পরিবর্তনের পূর্ব ও পরবর্তী অবস্থায় ফিরে যাওয়া সুবিধা   উন্নত বৈশিষ্ট্য    ম্যাক্রো পদ্ধতি   একাধিক ফাইলের সহ-সম্পাদনা   তথ্য রূপান্তর   ফিল্টারিং   সিনট্যাক্স হাইলাইটিং   সম্প্রসারণযোগ্যতা   বিশেষায়িত সম্পাদক  প্রয়োগক্ষেত্রের প্রয়োজনের ভিত্তিতে টেক্সট এডিটরে বিশেষায়িত সুবিধা এবং অতিরিক্ত বিভিন্ন বৈশিষ্ট্য যুক্ত থাকতে পারে। ফলে এডিটরসমূহে ব্যাপক পার্থক্য দেখা দেয়, এমনকি এরা ভিন্ন ভিন্ন শ্রেণীর সফ্টওয়্যার হিসাবে প্রতীয়মান হতে পারে।   সোর্স কোড সম্পাদক   ফোল্ডিং লেখা সম্পাদক   আইডিই   এইচটিএমএল সম্পাদক   টেক সম্পাদক   আউটলাইনার   যুগপৎ সম্পাদক   আরও দেখুন    লেখা সম্পাদকের তালিকা   লেখা সম্পাদকের তুলনা   ওয়ার্ড প্রসেসর   সম্পাদক যুদ্ধ   হেক্স সম্পাদক   স্ট্রিম সম্পাদক   তথ্যসূত্র   বিষয়শ্রেণী:লেখা সম্পাদক বিষয়শ্রেণী:কম্পিউটার সফটওয়্যার
thumb|right|250px|অ্যালুমিনিয়ামের ফয়েলে জড়ানো অবস্থায় 'ভ্যান্টাব্ল্যাক'।  ভ্যান্টাব্ল্যাক কার্বন ন্যানোটিউব এর তৈরী পদার্থ এবং এখন পর্যন্ত জানা সবচেয়ে কালো পদার্থ। এটি দৃশ্যমান আলোর ৯৯.৯৬৫% পর্যন্ত শোষণ করতে পারে।   ব্যুৎপত্তি  এর ইংরেজি নামের VANTA (ভ্যান্টা) অংশটি একটি সংক্ষিপ্ত শব্দ; যা এসেছে 'Vertically'-এর V, 'Aligned'-এর A, 'Nano'-এর N, 'Tube'-এর T এবং 'Arrays'-এর A থেকে। এই 'Vanta' শব্দের সাথে বর্ণের গুণ যুক্ত করে এটির নামকরণ করা হয়েছে 'ভ্যান্টাব্ল্যাক'(Vantablack)।   আবিষ্কারের ইতিহাস    ব্যবহার  এই বস্তুটির কার্যকারিতাও অনেক। টেলিস্কোপের সেন্সিটিভিটি বাড়ানোর কাজে বা মিলিটারি অস্ত্র, সরঞ্জাম শত্রু পক্ষ থেকে অদৃশ্য রাখতে এই বস্তুটি ব্যবহার করা যেতে পারে।   বাণিজ্যিক উৎপাদন  একটি ব্রিটিশ ন্যানোটেক কোম্পানি কার্বন ন্যানোটিউব ব্যবহার করে এই বস্তু তৈরী করে। কার্বন ন্যানোটিউবের উলম্ব এই সজ্জা এলুমিনিয়াম ফয়েল শিটের উপর তৈরী করে প্রস্তুত করা হয় এই ভ্যান্টাব্ল্যাক।   তথ্যসূত্র   বিষয়শ্রেণী:কার্বন ন্যানোটিউব বিষয়শ্রেণী:ব্রিটিশ উদ্ভাবন বিষয়শ্রেণী:রাসায়নিক পদার্থ
ফুটপাথ () হল ২০০৩ সালে মুক্তিপ্রাপ্ত একটি ভারতীয় বলিউড অপরাধ থ্রিলার চলচ্চিত্র। ছবিটির পরিচালক হলেন বিক্রম ভট্ট। ছবিতে মুখ্য ভূমিকায় অভিনয় করেন আফতাব শিবদাসানি, রাহুল দেব, বিপাশা বসু এবং নবাগত অভিনেতা ইমরান হাশমি।http://www.iloveindia.com/bollywood/actors/emran-hashmi.html ছবিটি বক্স অফিসে সাফল্য অর্জন করতে ব্যর্থ হয়েছিল।  কাহিনি-সারাংশ অর্জুন সিং (আফতাব শিবদাসানি) এবং তার প্রতিবেশী রঘু শ্রীবাস্তব (ইমরান হাশমি) ও শেখর শ্রীবাস্তব (রাহুল দেব) নামে দুই ভাই মুম্বই শহরের একটি গ্যাংস্টার-কবলিত এলাকার বাসিন্দা। অর্জুনের বাবা ছিলেন ইউনিয়ন নেতা। তিনি খুন হন। তখন রঘু ও শেখর অর্জুনকে তার মৃত্যুর প্রতিশোধ নিতে বলে। তারা একটা তলোয়ার জোগাড় করে। তারপর খুনিদের খুঁজে বের করে তাদের হত্যা করে। অর্জুনকেই পুলিশ এই গণহত্যার ব্যাপারে প্রধান অপরাধী মনে করে। রঘু ও শেখর তাকে দিল্লি চলে যেতে বলে। অর্জুন সেখানে মোহন কুমার শর্মা নাম নিয়ে এক রিয়েল এস্টেট এজেন্ট হিসেবে নতুন জীবন শুরু করে। কয়েক বছর পর অর্জুন যখন মুম্বইতে ফিরে আসে, তখন রঘু ও শেখর দুই হাত বাড়িয়ে তাকে স্বাগত জানায়। তারা এখন নিজেদের সামর্থ্যে গ্যাংস্টারে পরিণত হয়েছে। শ্রীবাস্তবদের বোন সঞ্জনাকে (বিপাশা বসু) ভালোবাসত অর্জুন। দীর্ঘ বিচ্ছেদের পর তার সঙ্গে আবার জোড়া লাগাল সে। সঞ্জনা চায় তার দুই দাদা আর অর্জুন অপরাধের পথ ছেড়ে সৎভাবে জীবনযাপন করুক। অর্জুন তার সঙ্গে সম্মত হয়। দুই ভাইয়ের মধ্যে রঘু একটু নরম মনের। তাকে সৎ পথে আনার চেষ্টা করে অর্জুন। খানিকটা সফলও হয়। তার পিছনে অবশ্য আরও একটা কারণ ছিল। রঘু একজন বিদ্যালয় শিক্ষিকার প্রেমে পড়েছিল এবং সে বলেছিল অপরাধ জগৎ থেকে বেরিয়ে না এলে সে রঘুর সঙ্গে কোনওরকম সম্পর্ক স্থাপনে রাজি নয়। রঘু যখন আন্তরিকভাবেই সৎ পথে আসার চেষ্টা করছে। সেই সময় শেখরের দেওয়া একটা খবরে সে পুরোপুরি ভেঙে পড়ে – যে অর্জুনের সঙ্গে তার দেখা হয়েছে, এই অর্জুন সেই অর্জুন নয়। আসলে সে এক সাদা পোষাকের পুলিশ অফিসার। তার উদ্দেশ্য যেনতেনপ্রকারেণ ওদের গ্রেফতার করা।  কলাকুশলী আফতাব শিবদাসানি – অর্জুন সিং / মোহন কুমার শর্মা ইরফান খান - শেখ বিপাশা বসু – সঞ্জনা শ্রীবাস্তব সিং ইমরান হাশমি – রঘু শ্রীবাস্তব রাহুল দেব – শেখর শ্রীবাস্তব অনুপ সোনি – পুলিশ ইনস্পেক্টর সিং অপর্ণা তিলক – শালিনী (ইংরেজি শিক্ষিকা) অনুপমা বর্মা - পামেলা আরিফ জাকারিয়া – শ্যাম   তথ্যসূত্র    বহিঃসংযোগ     বিষয়শ্রেণী:হিন্দি ভাষার চলচ্চিত্র বিষয়শ্রেণী:২০০৩-এর চলচ্চিত্র বিষয়শ্রেণী:ভারতীয় চলচ্চিত্র বিষয়শ্রেণী:২০০০-এর দশকের হিন্দি ভাষার চলচ্চিত্র বিষয়শ্রেণী:মুম্বইয়ের পটভূমিতে চলচ্চিত্র বিষয়শ্রেণী:ভারতে সংঘবদ্ধ অপরাধ সম্পর্কে চলচ্চিত্র বিষয়শ্রেণী:নাদিম-শ্রাবণ সুরারোপিত চলচ্চিত্র বিষয়শ্রেণী:ভারতীয় চলচ্চিত্রের পুনর্নির্মাণ বিষয়শ্রেণী:বিক্রম ভট্ট পরিচালিত চলচ্চিত্র
মেহেরপুর সরকারি উচ্চ বিদ্যালয় মেহেরপুর, বাংলাদেশে অবস্থিত। এটি ১৮৫৪ সালে প্রতিষ্ঠিত, যা ব্রিটিশ অবিভক্ত ভারত উপমহাদেশ থাকাকালীন সময় থেকে এর কার্যক্রম শুরু হয়। ১৯৪৭ সালের ভারত বিভাগের আগে স্কুলটি বর্তমান ভারতের নদিয়া জেলার কাথুলি গ্রামে অবস্থিত ছিল। রেডক্লিফ রেখা চিহ্নিতকরনের ফলে এটি পূর্ব বঙ্গের অন্তর্ভুক্ত হয়। পরবর্তিতে ১৯৬০ সালে, এটি বর্তমান জায়গায় স্থানান্তরিত করা হয় এবং মেহেরপুর মাল্টিলেটারাল মডেল হাই স্কুল নামে নামকরণ করা হয়। এর ৮ বছর পর, ১৫ নভেম্বর ১৯৬৮ সালে এর নাম মেহেরপুর সরকারি উচ্চ বিদ্যালয় নামকরণ করা হয়।   প্রশাসন    শিক্ষক মণ্ডলী  বর্তমানে এই বিদ্যালয়ে ৫০ জন এর অধিক শিক্ষক পাঠদান করছেন।   পি.টি.এ. কমিটি   দায়বদ্ধতা  বিদ্যালয় তার কার্যক্রমের জন্য, সহকারী কমিশনার (শিক্ষা), জেলা প্রশাসকের কার্যালয়ের কাছে জবাবদিহি করতে বাধ্য।   উল্লেখযোগ্য শিক্ষার্থী    মোহাম্মদ নুরুল হক - মেহেরপু-২ আসনের সংসদ সদস্য  স্বামী নিগমানন্দ - হিন্দু আধ্যাত্মিক গুরু  ইমরুল কায়েস - জাতীয় দলের ক্রিকেটার   তথ্যসূত্র   বিষয়শ্রেণী:মেহেরপুর জেলার বিদ্যালয় বিষয়শ্রেণী:১৮৫৪-এ ব্রিটিশ ভারতে প্রতিষ্ঠিত বিষয়শ্রেণী:১৮৫৪-এ প্রতিষ্ঠিত শিক্ষাপ্রতিষ্ঠান